NaiveNeuron/SloPal huggingface dataset:
Uhrík, Milan, poslanec NR SR (2018-02-13):
Pani poslankyňa Verešová, začali ste svoje vystúpenie so slovami, že prichádzame s návrhom zákona, plus-mínus s daňovými úľavami pre pracujúcich. Vy prichádzate s tým návrhom zákona? Presne taký istý návrh zákona, ako povedal aj Milan Mazurek, sme predkladali my. Toho času ste fakt vytiahli kartičky, tvárili ste sa ako neprítomní. Teraz ste náš návrh zákona de facto ukradli, prerobili nejaké sadzby, porobili nejaké kozmetické úpravy a predkladáte to ako spásu pre pracujúce rodiny na Slovensku. Pritom keď sme to predkladali my, tak buď ste sa nezapojili do rozpravy, alebo sme boli vašimi kolegami z iných strán označovaní za extrémistov, že ideme proti ľuďom, ktorí si nevedia nájsť prácu a podobné veci. Ja sa musím opýtať, čo ste vy za klub? Máte vy nejakú konzistenciu? Jeden váš člen sa dočítal v Biblii, že ejakulovať mimo ženy je proti božím zámerom, ďalší zloží sľub so židovskou hviezdou, ďalší opustí stranu len tak. Váš šéf bojuje proti korupcii tak, že nechodí do práce, nechodí do parlamentu, prakticky nerobí nič, len si stavia dom. Čiže naozaj, čo vy ste za stranu? Máte nejakú konzistenciu, nejakú aspoň trošku proste, že nepozeráme na tie politické tričká a podporujeme návrhy podľa toho, aké sú dobré, a nie podľa toho, kto ich predkladá. Vstúpte si naozaj do svedomia, lebo v tomto majú aj kolegovia z koalície niekedy pravdu, že takú stranu ako vy, ako OĽANO myslím, tak to je fakt skvost!
Jarjabek, Dušan, poslanec NR SR (2014-11-08):
Ďakujem pekne za slovo. Pán poslanec Číž, ja by som sa chcel veľmi pekne poďakovať za to, čo si povedal. Opäť sme si raz mohli vypočuť, ako keď pravda zasiahne na pravých miestach, ako to strašne bolí. To sú všetky tie faktické poznámky na tvoju adresu. Všetky tie faktické poznámky tej nenávisti, toho neskutočného ovzdušia, už nielen politickej nenávisti, ale osobnej nenávisti. To tuná nikdy nebolo. Preto ešte raz, veľmi ťa obdivujem aj za tvoj prejav nielen po obsahovej stránke, ale aj po stránke verbálnej, ktorý naozaj s kľudom, s kľudom, s obrovským kľudom tuná povedal všetkým to pravé orechové, čo tuná táto pravá strana nechce počuť. Čiže preč od tejto nenávisti. Poďme späť k nejakému normálnemu rokovaniu. A ja som presvedčený, že na budúci týždeň tuná tá situácia bude úplne iná z jedného jediného dôvodu, dámy a páni, bude po voľbách. A o to vám všetkým ide. No, a uvidíme, s akým výsledkom, či vám toto pomohlo alebo nepomohlo. Lebo vám ide len o tie voľby. O nič iného vám nejde! Hovoríte to tuná dokonca aj vo faktických poznámkach. Je to čosi, čo rezonuje v tejto spoločnosti tento týždeň. A už nech po tých voľbách je preto, lebo toto si nezaslúžia ani voľby a ani nadchádzajúci 17. november.
Laššáková, Jana, podpredsedníčka NR SR (2014-01-30):
Panie poslankyne, páni poslanci je 12.00 hodín, prerušujem rokovanie, budeme pokračovať v rokovaní o 14.00 hodine vystúpením pána poslanca Poliačika. Dneska nie je hodina otázok a odpovedí vzhľadom na to, že je mimoriadna schôdza. V zmysle rokovacieho poriadku budeme pokračovať v rokovaní o 14.00 hodine. Prajem vám všetkým dobrú chuť a stretneme sa o 14.00 hodine. (Prerušenie rokovania o 12.05 hodine.) (Pokračovanie rokovania o 14.00 hodine.)
Švejna, Ivan, poslanec NR SR (2013-04-16):
Ďakujem. No, pán kolega, môžme si to v zákulisí pozrieť tie štatistiky, ja nemám najmenší problém. Otvoríme si internet a, samozrejme, je dôležité, že ktorý mesiac zoberiete. Lebo keď vy zoberiete marec, hej, za marec, tak ešte vlastne vláda SMER-u ešte nebola, proste boli len voľby. A vláda sa, vlastne bola len v apríli, takže podľa mňa serióznejšie porovnávať tie údaje, ktoré už, už boli. Ale ešte raz. Môžme si v zákulisí povedať. A máte pravdu. Aj za minulej vlády rástla nezamestnanosť, ale povedzme nie takým tempom. Ale máte pravdu. Takže v kľude v zákulisí si to môžme prejsť, ak vám to takto nevadí. (Reakcia z pléna.)
Droba, Juraj, poslanec NR SR (2014-04-02):
Ďakujem.
Ferenčák, Ján, poslanec NR SR (2021-02-03):
Ďakujem. Pán podpredseda, ste tak s ľahkosťou, chcem sa povzniesť nad celý problém, ktorý tu máme u nás, a ste to nazval len chybami v komunikačnej stratégii. No, pravda je taká, že sú to fatálne zlyhania v manažmente tohto štátu, pretože kríza je vyvolaná niečím, ako keby vám vyhovovala, aby ste sa za to zakryli. Tu sú fatálne zlyhania v tom, že my nevieme, čo bude nasledovať, plníte želania ako vládna koalícia a túžby premiéra, ktorý sa rozhoduje niekedy aj na základe z facebookovej komunikácie do 24 hodín. Strašne veľa zákonov je prijímané v zrýchlenom konaní len preto, pretože si to želáte alebo potrebujete vyriešiť problém, ktorý ste si sami spravili. Sú to zlyhania v manažmente, v ekonomike, v sociálnej oblasti a hlavne ľudia už majú toho dosť. Takisto zneužívate samosprávy k svojim účelom, alebo resp. testovaniu dookola, tým, že ste nezvládali, tak ste to radšej dali na druhých. Takéto presúvanie zodpovednosti, nie my, ale vy to budete robiť – a ešte s dodatkom – budete krv pri tom potiť, je asi nemieste a nezaslúžia si to niektorí ani starostovia, ani primátori. A môžem vám povedať, že už niektorí toho majú dosť aj vám odmietajú poslušnosť. To znamená, toto nie je manažment krízy, to je zneužitie terajšej situácie na to, aby celá vládna koalícia svojím amaterizmom tento štát až doslova zruinovala. Ďakujem.
Saloň, Marián, poslanec NR SR (2020-03-25):
Ďakujem veľmi pekne. Vážený pán predseda Národnej rady, chcel by som vás poprosiť, keďže pani predsedníčka zdravotníckeho výboru dnes nám dala oficiálnu informáciu, že Baránik bol testovaný s výsledkom negatívne, tak aby požiadala kompetentný úrad o doloženie informácie, či pán Baránik mal byť v povinnej karanténe, keďže médiá tvrdia, že jeho dcéra v povinnej karanténe bola, teda či ju on porušil alebo nie. Ak áno, tak je to vážny precedens, lebo aj občania Slovenskej republiky sa potrebujú zariadiť, či tú karanténu povinnú majú dodržiavať alebo nie. Ďakujem veľmi pekne.
Hrnčiar, Andrej, podpredseda NR SR (2017-12-01):
Vážené dámy, vážení páni, dovoľte mi, aby som sa vyjadril k vystúpeniu pána poslanca Matoviča, keďže počas jeho vystúpenia som predsedal schôdzi a nemohol som reagovať faktickou poznámkou. Hneď na úvod môjho vystúpenia chcem povedať, že som hlasoval za, teda proti zrýchlenému legislatívnemu konaniu. Chcem verejne povedať, že som proti zmrazovaniu platov a že som za to, aby sa už konečne prijala nová právna úprava, ktorá bude komplexne riešiť platy ústavných činiteľov aj do budúcnosti tak, aby sme sa nemuseli vystavovať takýmto nepríjemným situáciám a ešte chcem verejne povedať, že mne nikto nebude prikazovať a odkazovať, že ako mám hlasovať. A teraz tá reakcia na pána poslanca Matoviča. Ja som si nikdy v živote nikoho nedovolil nahrávať, ani nikdy nikoho nahrávať nebudem. Nikdy v živote som si nedovolil vynášať obsah súkromných rozhovorov, ale to, čo dnes predviedol pán poslanec Matovič, je bohapusté, čisté, politicko-marketingové klamstvo, pretože ja som na tom grémium bol, nebudem hovoriť mená, ale boli tam aj opoziční poslanci, ktorých sa môžete opýtať, pretože sú tu poslanci, ktorí neklamú a ktorí hovoria aj nepríjemnú pravdu, ako napríklad pán poslanec Kollár, ktorý tam bol, nevystúpil vo faktickej poznámke, ale verím, že keď sa ho opýtate, tak nebude klamať a verejne tam odznelo. Mňa mrzí, že musím vynášať veci z grémia, ale pán Matovič klamal a nebudem menovať poslancov, ktorí tam boli, ale verejne tam odznelo to, že všetci poslanci OĽANO sú za zvýšenie platov, pretože ich tiež nebaví sa hrať takúto hru. Jediný, ktorý to nemôže zagarantovať, je Igor Matovič, ktorý však do práce nechodí a vlastne ani on to nepotrebuje. A toto tam odznelo: „A nebojte sa, veď on to vždy navrhoval, vy ste sa vždy splašili a vždy ste za to hlasovali, aj keď ste nemuseli, ale viem, že ste to robili len preto, že Matovič to vždy v septembri, októbri navrhol a preto to navrhujete aj vy, ale teraz Matovič do roboty nechodí, naozaj sme za to, aby platy boli rozmrazené a aby konečne narástli.“ Budú za to hlasovať a respektíve sú za to aj poslanci OĽANO a môžem ísť aj na detektor lži, pán poslanec Matovič, pretože takto to odznelo a verím, že poslanci, ktorí na tom grémium boli, to potvrdia. Ja sa ospravedlňujem pánovi ministrovi za moje vystúpenie, ktoré nesúvisí s týmto zákonom, ale keďže som nemohol reagovať vo faktickej poznámke, tak som to musel povedať takýmto spôsobom. A ak niekto hovorí, že z Afriky niekto odkazuje a svoj poslanecký klub sklapne podpätky a robí to, čo povie šéf, pán Matovič, robíte presne to isté. Presne to isté a ešte svojich poslancov staviate do úplne horšej situácie, ako postavil možno predseda vlády poslanecký klub SMER-u, pretože ste tu prišli a ešte ste klamali. (Potlesk.)
Tóth, Vojtech, poslanec NR SR (2022-11-09):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 141, za 109, zdržalo sa 32 poslancov. Konštatujem, že návrh sme schválili. Nech sa páči, výbory.
K. Tóthová, poslankyňa: (2001-10-23):
I. Presperín,  podpredseda NR SR: Pán poslanec Budaj.
V. Veteška, podpredseda NR SR: (2003-11-11):
Prosím, páni poslanci, dámy poslankyne, budeme pokračovať v rokovaní v rozprave. Prosím, keby ste si zároveň všetci aj uložili identifikačné karty, aby fungovalo nám to, čo nám fungovať má. V rozprave bude pokračovať pán poslanec Mikuš. Nech sa páči, pán poslanec, máte slovo.
Pčolinský, Peter, podpredseda NR SR (2023-02-01):
S ďalšou faktickou pán poslanec Urban.
Susko, Boris, minister spravodlivosti SR (2024-06-26):
Vážený pán predsedajúci, vážené dámy poslankyne, vážení páni poslanci, podľa ustanovenia § 72 ods. 1 zákona o ochrane osobných údajov predseda Úradu na ochranu osobných údajov Slovenskej republiky, predsedu Úradu na ochranu osobných údajov Slovenskej republiky volí a odvoláva Národná rada Slovenskej republiky na návrh vlády Slovenskej republiky. Vláda Slovenskej republiky uznesením č. 358 z 19. júna 2024 súhlasila s návrhom na voľbu pani doktorky Zuzany Valkovej do funkcie predsedníčky Úradu na ochranu osobných údajov Slovenskej republiky a poverila ma uviesť tento návrh v Národnej rade Slovenskej republiky. Zuzana Valková spĺňa podmienky ustanovené v § 82 odsek 3 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Predkladaný návrh prerokoval Výbor Národnej rady Slovenskej republiky pre ľudské práva a národnostné menšiny, ktorý k nemu prijal odporúčajúce uznesenie. Pani doktorka Valková sa celoživotne prof... myslím v rámci svojho profesného života venuje ochrane osobných údajov. Je to odborníčka na ochranu osobných údajov. Pôsobila dokonca aj na samotnom Úrade na ochranu osobných údajov v minulosti ako štátny radca odboru legislatívno-právneho, respektíve ako riaditeľa odboru právnych služieb a medzinárodných vzťahov. Má veľmi široké znalosti z oblasti ochrany osobných údajov, pozná samotnú agendu úradu. Na Výbore Národnej rady Slovenskej republiky pre ľudské práva a národnostné menšiny aj predstavila určitú víziu s Úradom na ochranu osobných údajov, aj nejaké priority a výzvy, ktoré by ju čakali v prípade, že by bola zvolená Národnou radou Slovenskej republiky. Takže myslím si, že je to osoba, ktorá je spôsobilá a odborne zdatná na vedenie tohto úradu, a preto by som vás chcel, vážené panie poslankyne, páni poslanci, požiadať o podporu predloženého návrh na voľbu pani doktorky Zuzany Valkovej za predsedníčku Úradu na ochranu osobných údajov Slovenskej republiky. Ďakujem pekne.
Nachtmannová, Oľga, poslankyňa NR SR (2012-12-13):
Pán minister, vo svojom vystúpení ste naplno rozkryli farizejstvo a politikárčenie niektorých opozičných politikov. Veľmi vhodne ste pripomenuli fakt, keď sa pán poslanec Beblavý, pán poslanec Fronc odmietli v minulom roku stretnúť s odborármi. Proste toto stretnutie odignorovali. Bola vtedy situácia v školstve iná, ako je teraz? My sme stretnutie s odborármi neodmietli, práve naopak, ešte pred vyhlásením štrajku sme sa stretli so zástupcami odborového zväzu pracovníkov školstva a vedy a rovnako aj nezávislých školských odborov. Teraz pán Beblavý začína byť veľký priateľ odborárov, vidíme ho na viacerých záznamoch, ako si podáva ruku s pánom Ondekom, a rovnako zástancom učiteľov. Momentálne je totižto jeho biznis v oblasti vzdelávania pozastavený, a tak pán poslanec Beblavý bije na poplach. Nie je to úprimné, nejde mu o učiteľov. Keby mu skutočne záležalo na ich finančnom ohodnotení, nebol by v roku 2003 ako vtedy 25-ročný štátny tajomník ministerstva práce, sociálnych vecí a rodiny ošklbal učiteľov o trinásty a štrnásty plat. (Potlesk.)
P. Paška, predseda NR SR: (2008-09-12):
Ďalší ústne prihlásený do rozpravy je pán poslanec Minárik.
Kočiš, Eduard, poslanec NR SR (2022-05-20):
Veľmi pekne ďakujem za slovo, pán podpredseda. Pán minister Matovič, podľa môjho názoru, a je to moje také celoživotné krédo a heslo, je rodina základnou bunkou spoločnosti. Týmto sa riadim celý život a nikdy toto nezmením a nebudem na to pozerať inak. Ale to, že vy tento váš paškvil, tento cirkus, zákon schovávate za pomoc rodinám a jednoducho ste to preklopil a prekvalifikoval iba pomoc rodinám a kto nebude hlasovať za tento zákon, nechce pomáhať rodinám, je sociálny netvor a má namiesto srdca kameň, no podľa mňa ohodnotil ste sa strašne krásne. Jediný úlet, ktorý v tejto rozprave naozaj bol, to ste bol vy a to vaše psychopaticko-egoistické správanie, kedy už vám naozaj stačilo dať iba... (nezrozumiteľne povedané) a pridať pod jazyk. A bol by ste vybavený. Prečo tento váš názor nezdieľa pán váš bratranec Viskupič? Prečo on a celý ZMOS má na toto úplne iný názor? Ako toto vysvetlíte, konflikt v rodine? Konflikt v OĽANO? Prečo nemáte na túto vašu úžasnú pomoc rovnaký názor? Chcete spory riešiť v slušnej podpore alebo v slušnej forme. Ako s vami môže niekto riešiť nejaký spor slušne, veď vy vypeníte, vyvrieskate, vynadávate, a potom sa hráte na majstra sveta, aký vy ste diplomat. Proste jednoducho cynizmus najhrubšieho zrna. Rozprával ste potom vo svojej rozprave, že kde sa nabrali tie čísla, o 486 zamestnancov a 9 miliónoch za informačný systém. Pán minister Matovič, vo vašej dôvodovej správe toto bolo, ktorú ste už na druhý deň vyhodili a preklopili, už to tam teraz nie je. V pôvodnej správe to tam je, máme to odfotené, máme z toho screenshot, čiže na vyšetrenie je to naozaj ideálne. A to, že ste povedal, že ak niekto nazve poslancov Národnej rady, že sú užitoční idioti, je podľa vás nemorálne. Jeden pán minister, volá sa Matovič, asi dve schôdze dozadu tu nazýval poslancov Národnej rady cynickými bastardmi a fašistickými hovnami. Toto je, pán minister, vaša úroveň!
M. Damborská, poslankyňa: (2009-06-26):
Preto, pán Bárdos, nesplietajte veci, ktoré so sebou nesúvisia a nedajú sa posplietať. Zdvihnite hlavu a vyjdite z ulity zakomplexovanosti, pretože nikto vás neohrozuje, absolútne nikto vás neohrozujete. Vy síce hlavu máte vysoko zdvihnutú, ale voľakým opačným smerom. A nám vôbec nevadí vaša inakosť. Vadí nám vaša nesmierna rozpínavosť a diktátorstvo. Prosím vás, nediktujte slovenskému národu, ako má používať svoj vlastný slovenský jazyk. Ďakujem.
Baláž, Radovan, poslanec NR SR (2018-12-04):
Teda budeme hlasovať iba o bode č. 1 tohto pozmeňujúceho návrhu.
S. Kahanec, poslanec: (2007-11-26):
Pán poslanec Galbavý tam spomínal prípad kazašskej novinárky a na to, že čo vlastne robila, dostala veľmi hrubú odpoveď. Ale aj v médiách odzneli odpovede napríklad hovorkyne Policajného zboru, ktorá nevedela dať konkrétnu odpoveď na to, čoho sa dopustila. Bohužiaľ, len konštatovanie, že porušila verejný poriadok. Na otázku ako? Tým, že ho porušila. No, dnes máme niečo podobné. Máme tu jasný prípad porušenia kompetencií predsedu parlamentu a my sa tvárime, ako keby sa nič nestalo. Tak ako doteraz už viaceré prípady, keď sme nechceli povedať, že tak prepáčte, fakt, v tomto smere som urobil chybný krok alebo som sa zmýlil a každý v živote má právo na chybu a myslím si, že keby takéto gesto bolo doteraz od viacerých predstaviteľov vlády, tak by nemuselo dôjsť práve k takýmto schôdzam a odvolávaniam. Ja len chcem povedať, že tento spôsob, ktorý sa prejavil práve pri tej kazašskej novinárke, bol veľmi nebezpečný a nerád by som bol, aby sa takéto spôsoby dostali aj sem na pôdu slovenského parlamentu a ani na Slovensko. Je poľutovaniahodné, že pri slobode prejavu sa vracajú spôsoby, keď sa ukáže prstom a neadekvátne sa koná. Treba mať aj tú silu na priznanie omylu, ktorú pripomenul pán poslanec Galbavý. Ďakujem pekne.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 134 poslancov, za 133, zdržal sa 1. Uvedený návrh sme schválili.
Kalist, Peter, poslanec NR SR (2011-07-01):
Takže ja chcem poďakovať kolegovi skutočne za aspoň čiastočné odľahčenie tejto debaty, či už je tu pár percent poslancov zo SMER-u alebo výrazné percento poslancov SaS. No my za to nemôžeme, že je nás tu málo relatívne, teda o dosť menej, oproti vám. Ale keď si to zoberieme percentuálne, tak je nás tu dosť. Ale hlavne ďakujem za ten bonmot ohľadom zdravotníctva, lebo to mi celkom nahralo, že ono totiž na tie škrty môže mať každý rozličný názor. Ale škrty v zdravotníctve by sa fakt nemuseli urobiť, pokiaľ by tu počas predchádzajúcej vlády tiež tak symbolicky nezastal čas a nezačali sme si myslieť, že štátna zdravotná poisťovňa absorbuje všetko a že keď je štátna, tak môžeme vytvoriť sekeru 72 mil. eur ku koncu roku 2010, a kostlivcom 52 mil. eur, ktoré tam boli šikovným alebo, povedzme, takým nejakým alternatívnym účtovníctvom, a 48 mil. eur, ktoré štátne nemocnice dlžia Sociálnej poisťovni, a ďalších zhruba 200 mil. eur už len odhadovaných, ktoré tvoria vnútornú zadlženosť sektora. Tak toto je práve jeden z typických príkladov, ako zastane čas a začnem si myslieť, že štát, štátna veľká zdravotná poisťovňa, to hovorím, keď už ste to spomenuli zdravotníctvo, dokáže absorbovať všetko. No nakoniec to nedokáže. Tých 250 mil. alebo 300 mil. eur už nech akokoľvek to rátame, proste sú to stovky miliónov eur, zaplatíme my všetci, zaplatia všetci, či už sú to voliči SMER-u, či už je to tých 1 600 ľudí v ambulantnej prepustenej liečbe alebo či už sme to my, to je úplne jedno. Proste občania Slovenskej republiky sa nakoniec budú musieť poskladať na 200 mil. až 300 mil. eur vnútorného dlhu zdravotníctva.
Kollár, Boris, predseda NR SR (2021-05-12):
Prosím, prezentujme sa a hlasujeme. (Hlasovanie.) 133 prítomných, za 91, 1 proti, zdržali sa 32 poslanci, nehlasovali 9. Uvedený návrh sme schválili.
Klus, Martin, podpredseda NR SR´ (2019-11-27):
Prezentujme sa a hlasujme. (Hlasovanie.) Prítomných 141, za 82, proti 35, zdržalo sa 18, nehlasovali 6. Konštatujem, že tento bod sme schválili.
Hrnčiar, Andrej, podpredseda NR SR (2017-11-29):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Tým pádom vyhlasujem všeobecnú rozpravu za skončenú. Pán minister asi nechce zaujať stanovisko. Prerušujem rokovanie o tomto bode programu. Teraz pristúpime k rokovaniu o návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu koncepcie oddlženia zdravotníckych zariadení . Návrh vlády je uverejnený ako tlač 705 a spoločná správa výborov má tlač 705a. Návrh vlády uvedie minister zdravotníctva Tomáš Drucker. Nech sa páči, pán minister, máte slovo.
Kollár, Boris, predseda NR SR (2023-03-15):
(Zaznievanie gongu.) Nasledujúcim bodom programu je zdôvodnenie výšky hrubého dlhu a návrh opatrenia na zníženie. Materiál má parlamentnú tlač 1427. Dávam slovo dočasne poverenému predsedovi (reakcia z pléna), už bolo? (Reakcia z pléna.) Kde sme teraz? (Reakcia z pléna.) Dobre, dobre. Do rozpravy sa prihlásil pán predseda Viskupič, nech sa páči. (Pokračovanie rokovania o zdôvodnení výšky hrubého dlhu a návrh opatrení na jeho zníženie , tlač 1427.)
Pčolinský, Peter, podpredseda NR SR (2022-12-05):
S reakciou na faktické pán poslanec Kočiš.
Érsek, Árpád, minister dopravy a výstavby SR (2019-10-15):
Ďakujem za slovo. Návrh zákona, dovoľte mi z poverenia vlády Slovenskej republiky uviesť v druhom čítaní na dnešnom rokovaní Národnej rady Slovenskej republiky návrh zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony. Návrh zákona bol prerokovaný v Ústavnoprávnom výbore Národnej rady Slovenskej republiky a Výbore Národnej rady pre hospodárske záležitosti. Cieľom predkladaného návrhu zákona je zlepšiť podnikateľské prostredie v oblasti vykonávania vodičských kurzov a ustanovujú aj nové podmienky pre udelenie oprávnenia na vykonávanie skúšok na získanie a predlženie platnosti preukazu inštruktora autoškoly. Predkladaný návrh zákona tiež reaguje na oprávnené požiadavky prevádzkovateľov autoškôl, ktoré súvisia s podmienkami zriaďovania prevádzky autoškoly a s požiadavkami na technickú základňu autoškoly. V súlade s uznesením vlády č. 228/2018 návrhu opatrení na zlepšenie podnikateľského prostredia sa predkladaným návrhom zákona zrušuje miestna príslušnosť okresného úradu v sídle kraja pri vydávaní inštruktorského preukazu. Na základe uznesenia vlády 469/2018 sa predkladaným návrhom tiež vykonáva transpozícia smernice Európskeho parlamentu a Rady č. 2018/645 z 18. apríla 2018, ktorou sa mení smernica 2003/59/ES o základnej kvalifikácii a pravidelnom výcviku vodičov určitých cestných vozidiel nákladnej a osobnej dopravy, smernica 2006/126/ES vo vodičských preukazoch. Predkladaným návrhom zákona sa preto novelizuje aj zákon č. 280/2006 Z. z. o základnej kvalifikácii a pravidelnom výcviku niektorých vodičov v znení neskorších predpisov, ktoré vykonávajú autoškoly. V nadväznosti na navrhované zmeny v zákone o autoškolách sa mení aj zákon č. 359/2000 Z. z. o Slovenskej komore výcvikových zariadení a autoškôl a o zmene a doplnení zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov. Vážení páni poslanci, panie poslankyne, to je všetko. Ďakujem pekne.
Žarnay, Oto, poslanec NR SR (2017-09-19):
Ďakujem za slovo. Vážený pán predsedajúci, vážené kolegyne, vážení kolegovia, predkladám návrh zákona, ktorým sa mení a dopĺňa zákon Národnej rady Slovenskej republiky č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Cieľom predkladanej novely zákona je jednoznačné vyjadrenie sumy pracovného času zamestnanca pri výkone práce vo verejnom záujme. Taktiež zakotvenie povinnosti riaditeľa školy, školského zariadenia explicitne diferencovať rozloženie pracovného času a nároky pedagogického zamestnanca z toho vyplývajúce pred výkonom výchovno-
-vzdelávacej činnosti mimo miesta obvyklého vyučovania. A taktiež zjednotenie spôsobu výpočtu počtu hodín náhradného voľna prislúchajúceho k čerpaniu jedného dňa náhradného voľna pedagogickým zamestnancom. Práca vykonávaná vo verejnom záujme v sebe zahŕňa snáď najširšiu škálu profesií v rámci pracovnoprávnej oblasti. Táto práca je stále ako zákonodarcami, tak i občianskou spoločnosťou nedocenenou súčasťou každodennej reality a zasluhuje si našu adekvátnu pozornosť. Jednoznačné zakotvenie týždenného pracovného času zamestnanca pri výkone práce vo verejnom záujme prináša nielen právnu istotu do pracovnoprávnych vzťahov, ale obzvlášť napomáha zjednodušiť výpočet sumy nadčasových hodín potrebných na uplatnenie si jedného dňa náhradného voľna pedagogického zamestnanca. V tejto oblasti sa vyskytujú značné disproporcie medzi jednotlivými školami, keďže si každá z nich určovala tieto podmienky v pracovnom poriadku. Tento prístup možno považovať za nejednoznačný a aj nespravodlivý, či pri niektorých pedagogických pracovníkoch priam diskriminačný, pretože sú školy, kde na čerpanie jedného dňa náhradného voľna postačujú tri nadčasové hodiny, ak v ten deň mal pedagóg učiť len tri vyučovacie hodiny a nemá stanovenú povinnosť po odučení zostávať na pracovisku. Inde zas potrebujú pedagógovia šesť alebo sedem a pol hodín nadčasov na jeden deň náhradného voľna, pretože v pracovnom poriadku majú stanovené, že okrem úväzku, ktorý v ten deň majú odučiť, musia stráviť na pracovisku presne vymedzený čas. Jednotná konkretizácia počtu nadčasových hodín potrebných na uplatnenie si jedného dňa náhradného voľna pre pedagogického pracovníka je krokom umožňujúcim následnému nediskriminačnému prístupu k pedagogickým zamestnancom na všetkých typoch škôl. Zákon taktiež ukladá povinnosť riaditeľovi školy pred začatím akejkoľvek výchovno-vzdelávacej aktivity mimo miesta obvyklého vyučovania jednoznačne dohodnúť s pedagogickými zamestnancami výkon ich činnosti tak, aby bolo zrejmé, ktoré činnosti budú vykonávať v rámci základného úväzku, ktoré sú prácou nadčas a kedy je nariadená pracovná pohotovosť. Týmto nie sú dotknuté nároky týchto pedagogických zamestnancov, ktoré môžu vzniknúť počas výkonu práce mimo miesta obvyklého vyučovania nad rámec dohodnutých vymedzených povinností spôsobených mimoriadnymi situáciami či udalosťami. Toľko na úvod a poprosím potom, chcem sa prihlásiť do rozpravy ako prvý. Ďakujem.
Žiga, Peter, podpredseda NR SR (2023-12-08):
Ďakujem pekne, zaujmite miesto pre spravodajcov. Otváram týmto rozpravu. Konštatujem, že do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Jeden pán poslanec. Pán poslanec Viskupič, nech sa páči, máte slovo.
Glváč, Martin, podpredseda NR SR (2018-06-14):
Ďakujeme, pán minister. Ďalšia otázka je pre zmenu od pána poslanca Dostála a je určená ministerke kultúry a znie: „SIS vo svojej správe uvádza, že „istá neregistrovaná organizácia združujúca osoby so záujmom o vojenskú problematiku pokračovala v organizovaní pravidelných výcvikov svojich stúpencov, v nábore nových členov a vlastnej prezentácii na verejnosti“. Je evidentné, že SIS má na mysli takzvaných Slovenských brancov. Pani ministerka, myslíte si, že by z peňazí daňovníkov malo ministerstvo kultúry finančne podporovať organizácie, ktoré spolupracujú na svojich aktivitách s paramilitantnými vojenskými skupinami, ktorým sa venuje vo svojej správe tajná služba?“ Nech sa páči.
V. Veteška, podpredseda NR SR: (2004-03-03):
Ďalej pristúpime k druhému čítaniu o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona ste dostali pred prvým čítaním ako tlač 515. Informáciu o výsledku rokovania výborov o tomto návrhu ústavného zákona máte ako tlač 515a. Dávam slovo predsedovi Národnej rady Slovenskej republiky pánovi Pavlovi Hrušovskému, ktorý za skupinu poslancov návrh ústavného zákona odôvodní.
B. Bugár, podpredseda NR SR: (2005-09-23):
Prerušujem rokovanie o tomto bode programu. Vážené panie poslankyne, páni poslanci, mali by sme teraz rokovať o návrhu skupiny poslancov Národnej rady na vydanie zákona o zmiernení niektorých morálnych a majetkových krívd dlhodobo prenasledovaných občanov vedených na osobitných zoznamoch („čierne listiny“) a ich rodinných príslušníkov (tlač 1198). Predkladatelia tu ale nie sú, preto navrhujem, aby sme o tomto návrhu rokovali niekedy potom na konci tejto schôdze, aby sme pokračovali ďalším bodom programu, ktorým je návrh na vyslovenie súhlasu Národnej rady Slovenskej republiky s Protokolom, ktorým sa mení a dopĺňa Európsky dohovor o potlačovaní terorizmu (tlač 1217). Návrh odôvodní podpredseda vlády a minister spravodlivosti Slovenskej republiky Daniel Lipšic. Nech sa páči.
Blaha, Ľuboš, podpredseda NR SR (2024-01-24):
Na vaše vystúpenie, pán poslanec, evidujem 17 faktických poznámok. Ako prvý sa prihlásil pán poslanec Michal Truban. Nech sa páči.
Laššáková, Jana, podpredsedníčka NR SR (2014-10-16):
Prezentujme sa a hlasujeme. (Hlasovanie.) Prítomných 131 poslancov, za návrh 78, zdržalo sa 52 poslancov, 1 poslanec nehlasoval. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Nikto sa do rozpravy nehlási. Vyhlasujem rozpravu za skončenú. Nech sa páči, pán spravodajca, uvádzajte záverečné hlasovanie.
Kvorka, Ján, poslanec NR SR (2019-06-19):
Chcem požiadať, pán podpredseda, aby sme o predloženom návrhu zákona hlasovali dnes o 17. hodine.
M. Číž, podpredseda NR SR: (2006-12-13):
(Hlasovanie.) Prítomných 141 poslancov, za 131 poslancov, zdržalo sa 10 poslancov. Tieto návrhy sme schválili.
Přidal, Alojz, poslanec NR SR (2011-02-03):
Pán predseda, ja dávam návrh, aby sme nehlasovali o tlači 223, o návrhu poslancov Národnej rady Ľubomíra Jahnátka a Pavla Pavlisa, lebo teda podľa môjho názoru nie je to možné, lebo oni novelizujú zákon, ktorý nie je účinný. Ten zákon, ktorý chcú novelizovať nadobudol účinnosť 5. novembra 2009 a stratil účinnosť 31. 12. 2010, takže podľa mňa nemôžeme o tomto hlasovať.
Glváč, Martin, podpredseda NR SR (2016-06-17):
Pardon, ešte, pani poslankyňa Dubačová? Lebo som neuzavrel. Ste sa prihlásila s faktickou? Takže uzatváram možnosť prihlásiť sa s faktickými, posledná pani Dubačová. Nech sa páči.
P. Hrušovský, predseda NR SR: (2003-10-31):
(Hlasovanie.) 122 prítomných, 47 za, 7 proti, 67 sa zdržalo, 1 nehlasoval. Neschválili sme návrh.
Pellegrini, Peter, predseda NR SR (2015-06-25):
Vážené pani poslankyne, vážení páni poslanci, budeme pokračovať v našom rokovaní. Ešte predtým vás chcem požiadať o jednu úpravu rokovacieho poriadku. Ak by bolo možné, chcem sa spýtať, či je všeobecný súhlas, aby sme posledný bod pána ministra Boreca, to je návrh na novelu zákona o verejnom obstarávaní, z dôvodu potreby ešte diskutovať o niektorých ustanoveniach a pozmeňujúcich návrhoch zo spoločnej správy, presunuli na budúci týždeň vo štvrtok po bodoch, ktoré sú termínované na štvrtok 9. júla. Je všeobecný súhlas? (Súhlasná reakcia pléna.) Ďakujem veľmi pekne. Konštatujem, že sme zákon o verejnom obstarávaní presunuli na budúci štvrtok po prerokovaní termínových bodov, ktoré majú začať o deviatej. V súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili... Som povedal vo štvrtok po tých bodoch, ktoré sú termínované o deviatej, keď sa prerokujú, po nich prerokujeme bod verejné obstarávanie. Nedá sa povedať konkrétny termín, bude to vo štvrtok po prerokovaní tých bodov, tak ako som to povedal. Poslanci písomne položili dovčera do 12.00 hodiny 34 otázok na predsedu vlády a na členov vlády 26 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa odpovedať nebude. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície Ľubomíra Vážneho, ktorého teraz poprosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán podpredseda, máte slovo.
Martvoň, Anton, poslanec NR SR (2014-11-09):
Ďakujem pekne. Pán poslanec Bugár, vidno, že 25 rokov ste v politike, robí to svoje. Myslím si, že bolo to vystúpenie hodné veľkého politika, ako ste vy. Mne sa páčilo to, že ste poukázali nepriamo na to, aj ste to potvrdili, že týmto neodôvodneným návrhom opozícia, ktorá podala tento návrh na odvolanie premiéra, proste nemá nič fakticky ani argumentačne podložené, že toto rokovanie sa nedeje na základe faktov. A tým ste nepriamo iba potvrdili to, čo som povedal, že ide iba o frašku opozície, ktorá už nevie, ako inak mediálne zaujať. Vy ste tu ale zároveň ku koncu povedali, že stav v zdravotníctve je zlý už dlhodobo alebo teda že je zlý a chcete brať alebo rád by ste brali za to na zodpovednosť túto vládu. No to, že tento stav v zdravotníctve je už dlhodobo zlý, tak práve súvisí aj s tým, keď vaša strana bola vo vláde. Dokonca poukázal aj na to server WikiLeaks, keď v roku 2011 zverejnil depešu americkej ambasády z roku 2006, teda z konca druhej Dzurindovej vlády, kde bolo popísané vedúcim Veľvyslanectva USA Scottom Thayerom o tom, ako sa kupovali poslanci pri schvaľovaní Zajacových zákonov, a o záujmoch finančnej skupiny v zdravotníctve hlavne pri privatizácii nemocníc. Depeša dokonca uvádzala, že zdrojom podozrivých z kupovania poslancov bola finančná skupina Penta. Chcem sa preto spýtať, prečo ste sa vy za Radičovej vlády o toto nezaujímali, prečo ste to vtedy za druhej Dzurindovej vlády neriešili a prečo ste sa nepokúsili práve vtedy napraviť to, že zdravotníctvo ide dolu vodou?
Grendel, Gábor, podpredseda NR SR (2023-05-17):
Otváram všeobecnú rozpravu, do ktorej som nedostal žiadnu písomnú prihlášku. Ústne sa hlási pán navrhovateľ, ale ešte dávam teraz možnosť prihlásiť sa do rozpravy ústne aj ostatným. Konštatujem, že sa nehlási nikto. Takže pán poslanec Svrček ako jediný vystúpi v rozprave, nech sa páči.
Pellegrini, Peter, predseda NR SR (2015-09-30):
Ďakujem pekne. Zvolal som bezodkladne poslanecké grémium na ráno 8.30 pred začatím zajtrajšieho rokovacieho dňa. Pán poslanec Přidal, poprosím procedurálny návrh.
P. Paška, predseda NR SR: (2007-06-27):
Nech sa páči, pani poslankyňa.
Danko, Andrej, predseda NR SR (2019-12-04):
Ďakujem. Dávam slovo spoločnému spravodajcovi z ústavnoprávneho výboru poslancovi Ježíkovi, aby informoval Národnú radu o výsledku rokovania výborov.
Ďuriš Nicholsonová, Lucia, podpredsedníčka NR SR (2018-06-14):
Vyhlasujem teraz možnosť prihlásiť sa k tomuto bodu ústne do rozpravy. Končím možnosť prihlásiť sa do rozpravy. Neprihlásil sa nikto. Pre istotu sa pýtam, pani poslankyňa Sárközy ako navrhovateľky, či je niečo, čo chce dodať. Nie. Pani poslankyňa Bašistová? Nie. Prerušujem rokovanie o tomto bode programu. Teraz nasleduje prvé čítanie o návrhu poslanca Národnej rady Slovenskej republiky Erika Tomáša na vydanie zákona, ktorým sa mení zákon č. 2/1991 Z. z. o kolektívnom vyjednávaní v znení neskorších predpisov . Návrh zákona je uverejnený ako tlač 1010, návrh na jeho pridelenie na prerokovanie výborom je v rozhodnutí pod č. 1059. Dávam slovo predkladateľovi poslancovi Erikovi Tomášovi, aby návrh zákona uviedol.
Paška, Pavol, predseda NR SR (2012-08-02):
Ďakujem, pán predseda vlády. Pätnásť minút určených pre vaše vystúpenie uplynulo, budeme pokračovať teraz... (Reakcia z pléna.) Páni, páni poslanci. Budeme pokračovať... (Reakcie z pléna.) Budeme pokračovať odpoveďami členov vlády na otázky. Pán poslanec, pán podpredseda vlády. Prvá otázka na člena vlády je od pána poslanca Petra Fitza a smeruje na pani ministerku zdravotníctva Zuzanu Zvolenskú a znie: „Vážená pani ministerka, aké plánuje ministerstvo opatrenia na kontrolu pracovných a hygienických noriem v prevádzkach?“ Pani ministerka.
Žiga, Peter, podpredseda NR SR (2024-01-12):
Na vaše vystúpenie evidujem dve faktické poznámky. Ako prvý pán poslanec Grendel.
Hrnčiar, Andrej, podpredseda NR SR (2019-04-05):
Prosím, prezentujme sa a hlasujme. (Hlasovanie.) Prítomných 93, za 44, proti 48, zdržal sa 1. Konštatujem, že Národná rada nevyslovila nedôveru členovi vlády poverenému riadením ministerstva dopravy a výstavby Árpádovi Érsekovi. (Potlesk.) Ďakujem za účasť a vyhlasujem 44. schôdzu za skončenú. (Rokovanie 44. schôdze NR SR sa skončilo o 16.10 hodine.)
Miškov, Juraj, minister hospodárstva SR (2011-12-02):
Ďakujem veľmi pekne. Vážený pán predsedajúci, vážené panie poslankyne, vážení pani poslanci, predkladám vám do druhého čítania návrh zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi, ktorého cieľom je spresniť niektoré formulácie zákona týkajúce sa rozdeľovania prostriedkov jadrového fondu, ktorých aplikácia v praxi pripúšťa nejednoznačný výklad. Ustanovenia navrhnuté v zákone sú formulované tak, aby zamedzili nejednoznačnosti výkladu zákona, pričom z hľadiska účelu rešpektujú pôvodnú schému zákona, ako aj stratégiu záverečnej časti jadrovej energetiky. Okrem toho týmto návrhom ministerstvo tiež rieši spätný prevod finančných prostriedkov, ktoré v zmysle platnej legislatívy použil Národný jadrový fond na priebežné krytie historického dlhu v súvislosti s vyraďovaním jadrovej elektrárne A1. Ide o spätný prevod finančných prostriedkov na jednotlivé podúčty a analytické účty určené na vyraďovanie jadrových zariadení v budúcnosti. S cieľom zabezpečiť dostatok finančných prostriedkov na vyraďovanie jadrových zariadení, ako aj dosiahnuť vyrovnané hospodárenie Národného jadrového fondu v dlhodobom horizonte	návrh zákona obsahuje návrh na valorizáciu výšky fixnej časti povinného príspevku držiteľov povolenia na prevádzku jadrového zariadenia o sumárnu infláciu ustanovenú Štatistickým úradom Slovenskej republiky od 1. júla 2006 do konca roka 2011, t. j. odo dňa nadobudnutia účinnosti zákona o jadrovom fonde. Predložený návrh bude mať pozitívny vplyv na rozpočet verejných financií vrátane štátneho rozpočtu. Nebude mať vplyv na rozpočet sociálnych, zdravotných poisťovní, rozpočet samosprávnych krajov a obcí. Návrh nebude mať vplyv na obyvateľstvo, zamestnanosť ani negatívny vplyv na životné prostredie. Dá sa predpokladať jeho pozitívny vplyv na podnikateľské prostredie spresnením použitia finančných prostriedkov jadrového fondu. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého materiálu. Ďakujem.
V. Veteška, podpredseda NR SR: (2005-05-10):
Pristúpime k prvému čítaniu o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z. Vládny návrh zákona ste dostali ako tlač 1111. Návrh na jeho pridelenie na prerokovanie výborom máte v rozhodnutí č. 1122. Prosím ministra zdravotníctva Slovenskej republiky Rudolfa Zajaca, aby návrh zákona uviedol.
Blanár, Juraj, podpredseda NR SR (2022-02-02):
Ďakujem, pán spravodajca. Otváram všeobecnú rozpravu. Konštatujem, že písomne sa neprihlásil žiaden poslanec, preto dávam možnosť prihlásiť sa ústne do rozpravy. Pán poslanec Žiak, pán poslanec Suja. Dvaja páni poslanci sa prihlásili ústne do rozpravy. Uzatváram možnosť prihlásiť sa do rozpravy. Takže ako prvý vystúpi pán poslanec Žiak, nech sa páči.
Kotleba, Marek, poslanec NR SR (2021-06-22):
Ďakujem za slovo, pán podpredseda. Tak v Bratislave, v Košiciach, ale aj v iných väčších mestách je problém s množstvom umiestnenia detí v materských školách, pretože ako bola tá pôrodnosť niekedy vyššia, materské školy fungovali. Následne sa materské školy porušili, pretože pôrodnosť klesla. Teraz máme opäť taký boom, čiže tých detí je stále viacej. Naozaj tie deti nie je kde umiestňovať a tie škôlky, ktoré boli niekedy otvorené, sú momentálne zatvorené alebo už sú tam rôzne centrá a neslúžia ako materská škola. Čiže podľa mňa do budúcna tento istý problém bude aj so základnými školami. A poslednú iba jednu otázku, pani kolegyňa, na vás, či ste tento zákon riešili aj so Štátnou školskou inšpekciou, pretože Štátnej školskej inšpekcii vlastne narastú priestory, alebo teda škôlky, ktoré by do budúcna mohla kontrolovať. Iba toľko, ďakujem.
Zemanová, Anna, poslankyňa NR SR (2021-10-26):
Pán Fico, vy ste ako taká obohratá a ešte aj hluchá platňa a vôbec ani nepočúvate to, čo hovorí tuná pán Richard Sulík, pretože by ste si dali sám odpoveď na mnoho otázok, ktoré ste tuná dali. Ja chcem len stručne, všeobecný súhlas počas rozpravy sa prijíma všeobecným súhlasom, keď sa nejaký procedurálny návrh dáva. Vy ste ho zablokovali, pretože vy ste tam vykríkli nie, vaši poslanci zo strany SME RODINA, nebolo to na strane koalície. Vecne k veciam. Len dve veci, po jednej veci poviem napríklad k plynu. Vám zopakujem, už vám to pán minister hovoril, že čo boli aké opatrenia. Boli realizované napríklad prepojenie s Českom, reverzný tok a s Maďarskom a finalizuje sa výstavba prepojenia s Poľskom. K elektrine pripomeniem, že za účelom zníženia dopadov na koncové ceny bola schválená novelizácia platnej legislatívy, prolongácia pre OZE. A zase ste nepočúvali ohľadom toho enviromentálneho fondu, pán minister to viackrát povedal, rokuje s pánom ministrom Budajom aj s pánom ministrom Matovičom. A ešte treba dať na opravu jednu vec, stále sa tu opakuje štátny tajomník Galek, tak aby bolo jasno. Asociácia SAMI vznikla ako reakcia na rozdávačky kapacít oligarchom SMER-u. On ani jeho exmanželka ani jeden kilowatt nevlastnia a práve vďaka tomu, že vznikla tá asociácia, vďaka pani Galekovej fotovoltaika už nie je žiadne panské huncútstvo, ale je riadne bežne rozšírená medzi ľuďmi a viacerí oligarchovia práve vďaka tej organizácii SAPI dostali na frak. Čiže mali by ste si aj vy overiť veci, dôslednejšie počúvať, čo hovorí pán minister nielen tu, ale aj na schôdzi, ktorá bola k energiám. A nehovoriť stále obohraté veci, ešte nebodaj od OLO a maturitného vysvedčenia tuná, tak to už sú úplne absurdnosti, ktoré používate ako dôvod na odvola... (Prerušenie vystúpenia časomerom.)
V. Veteška, podpredseda NR SR: (2007-12-11):
Otváram rozpravu. Písomne som nedostal žiadne prihlášky do rozpravy. Ústne sa hlási kto do rozpravy? Nikto sa nehlási. Končím možnosť ústnych prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu.
Hrnčiar, Andrej, podpredseda NR SR (2017-05-10):
Ďakujem. Žiada si slovo, záverečné slovo spravodajca? Ale vás poprosím, pán poslanec, oznámiť termín hlasovania o tomto návrhu zákona.
M. Číž, podpredseda NR SR: (2007-12-06):
(Hlasovanie.) Prítomných 141 poslancov, za návrh 81 poslancov, proti 60 poslancov. Konštatujem, že sme tento návrh sme schválili. Pristúpime, vážené kolegyne, kolegovia, teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či chce niekto z poslancov podať návrhy podľa § 85 zákona o rokovacom poriadku. Pokiaľ nikto, vyhlasujem rozpravu za skončenú. A keďže v rámci tohto čítania neboli podané žiadne návrhy, pristúpime k hlasovaniu o návrhu zákona ako o celku. Takže, pani spravodajkyňa.
Gyimesi, György, poslanec NR SR (2021-05-28):
Pán poslanec, bolo to skutočne veľmi kvalitné vystúpenie, veľmi pokojné a ja by som bol rád, ak by si ho aj myslel vážne. Ono totižto jedna vec je hovoriť niečo na kameru a druhá vec je realita, ktorá sa za týmto všetkým skrýva. A za všetky spomeniem jeden príklad, ktorý si spomenul, že ako by sme si mali všetko vydiskutovať v pokoji, ako môžme mať rôzne názory na veci a prejednávané veci, na návrhy zákonov a na život v koalícii. A pripomeniem ti to na jednom príklade, keď som za tebou prišiel asi pred mesiacom, aby sme spoločne postupovali, pokiaľ ide o novelu zákona o štátnom občianstve, kedy si mi povedal, že so mnou spolupracovať nemôžeš, lebo by to bolo nekolegionálne voči SaS. Toto si povedal svojmu koaličnému partnerovi, ktorého teraz vyzývaš na to, aby v pokoji s tebou alebo s vami rozprával a za zatvorenými dverami riešil veci. Toto je kolegialita SaS v priamom prenose. Ďakujem pekne.
M. Číž, poslanec: (2003-12-10):
Ja neviem, či chodím autobusom za koalície alebo za opozície, obávam sa, že tieto momenty sú úplne nepodstatné. Je nesmierne dôležité, aby sme sa aspoň trošku pokúsili tie základné otázky, ktoré pre obrovskú časť humanistickej inteligencie tejto spoločnosti mali obrovský význam, aby sme ich aspoň trošku načrtli, aby možno aj niekto z tej nesmierne slávnej, pevnej a vnútorne nerozpornej koalície občas postavil akési hodnotové východisko pre vnímanie nejakej reality. Len takú malú drobnosť pre toho nášho podpredsedu vlády s nádherným a jemným úsmevom, Edmund Burke je jeden z hlavných konzervatívcov, teda jeden z tých, ktorí možno, tí, s ktorými sa stretávate na tých rôznych kongresoch vo svete, on hovorí o tom, že vlastníctvo je predovšetkým sociálnou funkciou a je spravovaným úspechom minulosti a je skôr zodpovednosťou voči budúcnosti. To je konzervatívne krédo, vážení kolegovia i vážený pán Mikloško, tiež sa hrdo hlásite ku konzervatívnym hodnotám, a nepoznám kresťanskú konzervatívnu stranu, ktorá by si, povedzme, že taký drobný symbol, ako je jedno národné divadlo, na ktoré toto spoločenstvo už vynaložilo 3 miliardy korún, že si nebude tak neuveriteľne nezodpovedne hazardovať, ako sme toho svedkami v tomto parlamente. Veľmi pekne ďakujem. (Potlesk.)
Kamenický, Ladislav, poslanec NR SR (2014-10-30):
Nefunguje mi karta. Ďakujem. Vážený pán predseda, v rozprave vystúpilo 19 poslancov, pričom bolo podaných 18 pozmeňujúcich návrhov, pričom poslanec Mihál svoj prvý pozmeňujúci návrh stiahol aj s ostatnými poslancami. Pán poslanec Petráš vyžiadal o vyňatie bodov 8 a 17 zo spoločnej správy na samostatné hlasovanie. Body 8 a 17 majú odporúčanie gestorského výboru schváliť. Bol podaný procedurálny návrh pánom poslancom Simonom, aby sa podľa § 83 ods. 1 rokovacieho poriadku návrh zákona vrátil predkladateľom na dopracovanie. Dajte najprv hlasovať o tomto návrhu, prosím.
Pleštinská, Zita, poslankyňa NR SR (2021-03-31):
Pán predsedajúci, dajte, prosím, hlasovať spoločne o bodoch 1 až 8 zo spoločnej správy s odporúčaním gestorského výboru schváliť.
Uhrík, Milan, poslanec NR SR (2018-05-28):
Natália, spomínala si ten biologický odpad, že tie nenarodené deti skončia ako biologický odpad, tak práve ja som to tiež pozeral a vyšla tiež nedávno správa, že vo Veľkej Británii, teda v Anglicku, bolo 15-tisíc potratených detí spálených ako biologický odpad alebo klinický odpad, proste že s nimi vyslovene kúrili. To je, to je naozaj že absurdné, to ani nacisti takto cynickí, takto absurdní neboli. Len toľko.
Glváč, Martin, podpredseda NR SR (2017-12-13):
Ďakujem. Otváram všeobecnú rozpravu. Do rozpravy som dostal jednu písomnú prihlášku za klub OĽANO, pán poslanec Viskupič, nech sa páči. (Reakcie z pléna.) Ako navrhovateľ, nech sa páči, pán poslanec Klus.
Ledecký, Vladimír, poslanec NR SR (2024-01-09):
Pán poslanec Galko, vy ste upozornili, pre koho ten zákon nie je a pre koho je ten zákon je pripravený na mieru, v postate tí ľudia si ho aj pripravovali, lebo ho aj písali. Ale ja by som chcel upozorniť na to, že, na tie argumenty, ktoré vôbec nesedia, lebo najväčšia časť väzňov nie sú páchatelia vo väzniciach, ktoré vraj máme preplnené, nie sú páchatelia veľkej majetkovej trestnej činnosti, ale sú to recidivisti drobnej činnosti a týmto návrhom vlastne pomáhame k tejto činnosti. Zvyšovaním hranice majetkovotrestnej činnosti z 266 eura na 700 eura práve podporujeme drobnú kriminalitu a viem, o čom hovorím, pretože ako dlhoročný starosta som sa s týmito problémami dennodenne stretával a musím povedať, že ako starosta obce som bol zaradený do jedného medzinárodného projektu, ktorý práve riešil kriminalitu zo sociálne vylúčených spoločenstiev, ako tomu predchádzať a potom, keď sa dostanú z väzenia, ako, ako vlastne tým ľuďom pomôcť a takisto zavádzanie alternatívnych trestov na Slovensku, keď sa o tom ešte len uvažovalo, tak sme vlastne ako keby vytvárali podmienky. A musím povedať, že celý tento zákon tieto problémy vôbec nerieši, nevníma, ale pre mňa je to úplne pochopiteľné, lebo, lebo tak ako keď písali ten zákon právnici odsúdených príbuzných, odsúdených alebo samotní tí odsúdení, tak určite žiadny právni zástupcovia, ktorí sa venujú práve tejto problematike v sociálne vylúčených spoločenstvách a následnej kriminalite vyplývajúcej z chudoby, tam neboli, lebo ani, ani jeden paragraf, ani jedna zmienka, ako tento problém riešiť, tam nie je, práve naopak. Čiže áno, je to tak, je to len pre tých... (Prerušenie vystúpenia časomerom.)
P. Hrušovský, podpredseda NR SR: (2002-05-30):
(Hlasovanie.) 119 prítomných, 28 za, 28 proti, 58 sa zdržalo, 5 nehlasovalo. Návrh sme neschválili. Ďalší návrh pána poslanca Šebeja. A. Ivanko, poslanec: Budeme hlasovať o treťom pozmeňujúcom návrhu pána poslanca Šebeja.
Grendel, Gábor, podpredseda NR SR (2021-11-03):
Jedenásť faktických poznámok na vystúpenie pána poslanca Mičovského. Končím možnosť prihlásiť sa s faktickými. Ako prvý pôjde pán poslanec Tomáš Taraba.
Mičovský, Ján, poslanec NR SR (2013-09-17):
Ďakujem za slovo, vážená pani podpredsedníčka Národnej rady... (Prerušenie vystúpenia predsedajúcou.)
P. Hrušovský, podpredseda NR SR: (2001-09-20):
(Hlasovanie.) Prítomných 128, za návrh 38, proti 77, zdržalo sa 12, nehlasoval 1. Bod 42 sme neprijali.
Hrušovský, Pavol, predseda NR SR (2012-02-29):
Ďakujem, pani ministerka, za uvedenie a odôvodnenie návrhu. Poprosím pána predsedu Janiša, aby informoval Národnú radu o stanovisku výboru k predloženému návrhu vlády.